LV Eiropas Savienības Oficiālais Vēstnesis C 251/14

Maznozīmīga grozījuma apstiprināšanas pieteikums saskaņā ar Eiropas Parlamenta un Padomes Regulas (ES) Nr. 1151/2012 par lauksaimniecības produktu un pārtikas produktu kvalitātes shēmām 53. panta 2. punkta otro daļu

(2017/C 251/07)

Eiropas Komisija ir apstiprinājusi šo maznozīmīgo grozījumu saskaņā ar Komisijas Deleģētās regulas (ES) Nr. 664/2014 (1) 6. panta 2. punkta trešo daļu.

MAZNOZĪMĪGA GROZĪJUMA APSTIPRINĀŠANAS PIETEIKUMS

Maznozīmīga grozījuma apstiprināšanas pieteikums saskaņā ar Eiropas Parlamenta un Padomes Regulas (ES) Nr. 1151/2012 (2) 53. panta 2. punkta otro daļu

PAN DE CRUZ DE CIUDAD REAL

ES Nr.: PGI-ES-2210 – 13.1.2017.

ACVN ( ) AĢIN ( X ) GTĪ ( )

1. Pieteikuma iesniedzēja grupa un tās likumīgās intereses

Adrese : Asociación Provincial de fabricantes y expendedores de Pan de Ciudad Real (Pan de Ciudad Real ražotāju un tirgotāju reģionālā asociācija” (AFEXPAN CIUDAD REAL) Avda. Rey Santo, 8- 2o Planta 13005 Ciudad Real ESPAÑA Tālr. : +34 926600002 Ext. 5007 E-pasts : igp@afexpan.es

2. Dalībvalsts vai trešā valsts

Spānija

3. Produkta specifikācijas punkts, uz kuru attiecas grozījums vai grozījumi

— ☐ Produkta apraksts — ☐ Izcelsmes apliecinājums — ☐ Ražošanas metode — ☐ Saikne — ☒ Marķēšana — ☐ Cits [norādīt]

4. Grozījuma vai grozījumu veids

— ☐ Ar reģistrētu ACVN vai AĢIN apzīmēta produkta specifikācijas grozījums, kurš uzskatāms par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu un kura dēļ publicētais vienotais dokuments nav jāgroza. — ☒ Ar reģistrētu ACVN vai AĢIN apzīmēta produkta specifikācijas grozījums, kurš uzskatāms par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu un kura dēļ publicētais vienotais dokuments ir jāgroza. — ☐ Ar reģistrētu ACVN vai AĢIN apzīmēta produkta specifikācijas grozījums, kurš uzskatāms par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts. — ☐ Ar reģistrētu GTĪ apzīmēta produkta specifikācijas grozījums, kurš uzskatāms par maznozīmīgu saskaņā ar Regulas (ES) Nr. 1151/2012 53. panta 2. punkta ceturto daļu.

5. Grozījums vai grozījumi

Marķēšana

No specifikācijas punkta “8. Marķēšana” ir dzēstas šādas rindkopas:

“Vienā no kvadrantiem ir kods, kas atbilst ražotāja reģistrācijas numuram, un citā kvadrantā ir etiķete par lietošanu pārtikā, kurā iekļauts arī AĢIN Pan de Cruz de Ciudad Real logotips, Eiropas AĢIN logotips, kā arī individuālais maizes kontroles numurs un sertifikācijas iestādes dati.”

“Klaipu kārtas numurus nodrošina un pārrauga sertifikācijas struktūra.”

Iepriekšējais marķēšanai veltītā punkta virsraksta teksts:

“Lai maizes klaipus, kam piešķirta šī ģeogrāfiskās izcelsmes norāde, pareizi identificētu, tos iezīmē un marķē turpmāk norādītajā veidā. Maizes virsma tiek iezīmēta ar diviem dziļiem perpendikulāriem iegriezumiem krusta formā. Kods, kas atbilst maizi cepušās maiznīcas reģistrācijas numuram, tiek iekļauts vienā no krusta izveidotajām ceturtdaļām, un pārtikas etiķete tiek iekļauta citā ceturtdaļā, tostarp AĢIN Pan de Cruz de Ciudad Real logotips, Eiropas AĢIN logotips, maizes individuālais kontrolnumurs un sertifikācijas struktūras identitāte. Maizes apakšā atrodas AĢIN simbols vai logotips, ko veido mazi caurumi garozā. Klaipu kārtas numurus nodrošina un pārrauga sertifikācijas struktūra. Maizes klaipi, kuri apzīmēti ar AĢIN Pan de Cruz de Ciudad Real, tiek laisti tirgū iezīmēti un marķēti, kā arī iepakoti gadījumos, kad to prasa spēkā esošie tiesību akti.”

Pamatojums:

Grozījums ir nepieciešams tādēļ, ka rodas grūtības iezīmēt maizi ar maiznīcas reģistrācijas numuru, individuālo kontrolnumuru un sertifikācijas struktūras identitāti, jo īpaši mazo un vienas mārciņas klaipu un mazmaizīšu gadījumā, jo šo klaipu izmērs ir mazs un rodas grūtības piestiprināt pārtikā izmantojamās etiķetes pie maizes, kas tikko izņemta no krāsns, kuras temperatūra ir no 180 līdz 200 °C.

Patērētājiem ir vieglāk identificēt Pan de Cruz de Ciudad Real pēc divām iezīmēm, kas iekļautas ierosinātajā grozījumā.

Grozījums ir maznozīmīgs, jo tas neietekmē produktu, kas paliek tāds pats, ar tādām pašām īpašībām. Līdzīgi tas arī nemaina ne ģeogrāfisko apgabalu, ne saikni vai nosaukumu, ne arī palielina ierobežojumus tirgotājiem. Tāpēc tas atbilst 53. panta 2. punktam un ir uzskatāms par maznozīmīgu grozījumu.

Punkta par marķēšanu virsraksta grozītais teksts:

“Lai sabiedrība pareizi atpazītu klaipus, uz kuriem ir AĢIN Pan de Cruz de Ciudad Real, tie tiek noformēti turpmāk norādītajā veidā. Maizes virsma tiek iezīmēta ar diviem dziļiem perpendikulāriem iegriezumiem krusta formā. Maizes apakšā atrodas AĢIN simbols vai logotips, ko veido mazi caurumi garozā. Maizes klaipi, kuri apzīmēti ar AĢIN Pan de Cruz de Ciudad Real, tiek laisti tirgū iezīmēti un marķēti, kā arī iepakoti gadījumos, kad to prasa spēkā esošie tiesību akti.”

Citu šīs specifikācijas punktu formulējumu grozījumu svarīgums:

2. Produkta apraksts

Iepriekšējais teksts:

“Produkts ar aizsargātu ģeogrāfiskās izcelsmes norādi (AĢIN) Pan de Cruz de Ciudad Real ir definēts kā blīvs un biezs maizes klaips, kas gatavots no kviešu miltiem. Lielajam apaļajam klaipam ir stingrs, balts mīkstums un gluda garoza. Garozas augšpusē ir veikti divi dziļi perpendikulāri iegriezumi krusta formā, no kura radies maizes nosaukums. Klaipa augšpusē tiek arī ievietots kods, kas atbilst maizi cepušās maiznīcas reģistrācijas numuram. Maizes apakšpusē atrodas AĢIN simbols vai logotips.”

Grozītais teksts:

“Produkts ar aizsargātu ģeogrāfiskās izcelsmes norādi (AĢIN) Pan de Cruz de Ciudad Real ir definēts kā blīvs un biezs maizes klaips, kas gatavots no kviešu miltiem. Lielajam apaļajam klaipam ir stingrs, balts mīkstums un gluda garoza. Garozas augšpusē ir veikti divi dziļi perpendikulāri iegriezumi krusta formā, no kura radies maizes nosaukums. Maizes apakšpusē atrodas AĢIN simbols vai logotips.”

5. Ražošanas metodes apraksts

Iepriekšējais teksts:

“Iegriezumi Arī iegriezumus veido ar rokām. Kad maize ir uzrūgusi, klaipa augšdaļā tiek veikti divi perpendikulāri iegriezumi krusta formā. Kods, kas atbilst maizi cepušās maiznīcas reģistrācijas numuram, tiek iekļauts vienā no ceturtdaļām, kuras rada iepriekšminētie iegriezumi. To veic ar šim mērķim piemērotu metāla instrumentu spiedoga formā.”

Grozītais teksts:

“Iegriezumi Arī iegriezumus veido ar rokām. Kad maize ir uzrūgusi, klaipa augšdaļā tiek veikti divi perpendikulāri iegriezumi krusta formā.”

Iepriekšējais teksts:

“Ievietošana krāsnī Arī šo posmu veic ar rokām. Sākumā maize, kuras augšdaļā jau ir veikts iegriezums, tiek ievietota krāsnī ar maizes lāpstu. Kods, kas atbilst maizi cepušās maiznīcas reģistrācijas numuram, un perpendikulārie iegriezumi krusta formā atrodas uz leju.”

Grozītais teksts:

“Ievietošana krāsnī Arī šo posmu veic ar rokām. Sākumā maize, kuras augšdaļā jau ir veikts iegriezums, tiek ievietota krāsnī ar maizes lāpstu, kodam, perpendikulārajiem iegriezumiem krusta formā atrodoties uz leju.”

Iepriekšējais teksts:

“Izņemšana no krāsns Maize tiek izņemta no krāsns ar to pašu maizes lāpstu un novietota uz ratiņiem ar koka plauktiem, lai tā vēdinātos un atdzistu. Kad klaipi ir atdzisuši, tos manuāli marķē saskaņā ar šīs specifikācijas 8. punktu. Tagad tie ir gatavi laišanai tirgū.”

Grozītais teksts:

“Izņemšana no krāsns Maize tiek izņemta no krāsns ar to pašu maizes lāpstu un novietota uz ratiņiem ar koka plauktiem, lai tā vēdinātos un atdzistu.”

Līdzīgi tiek atjaunināts 7. punkts.

Kontroles struktūra

Iepriekšējais teksts:

“Kontroles struktūra ir šāda sertifikācijas struktūra: ECOAGROCONTROL, S.L. Carlos VII 9 13630 – Socuéllamos (C.Real) Tālr.: 926 532 628 917450014 Šo struktūru pilnvarojusi Kastīlijas Lamančas autonomā kopiena, un tā atbilst standartā UNE-EN 45011 izklāstītajām prasībām.”

Grozītais teksts:

“Kontroles struktūra ir šāda sertifikācijas struktūra: CERTIFOOD C/CRISTOBAL BORDIU, 35. 4o PLANTA. OFIC. 415, 28003, Madrid, ESPAÑA Tālr.: +34 917450014 Šo struktūru pilnvarojusi Kastīlijas Lamančas autonomā kopiena, un tā atbilst standartā UNE-EN 45011 izklāstītajām prasībām.”

Ierosinātais specifikācijas grozījums ietekmē vienotā dokumenta formulējumu šajos punktos.

3.2. Produkta apraksts, uz kuru attiecas 1. punktā minētais nosaukums

Iepriekšējais teksts:

“Produkts ar aizsargātu ģeogrāfiskās izcelsmes norādi (AĢIN) Pan de Cruz de Ciudad Real ir blīvs un biezs maizes klaips, kas gatavots no kviešu miltiem. Lielajam, apaļajam klaipam ir ciets, balts mīkstums un gluda garoza. Garozas augšpusē tiek veikti divi dziļi perpendikulāri iegriezumi krusta formā, no kā radies maizes nosaukums. Klaipa augšpuse tiek arī marķēta ar kodu, kas atbilst maizi cepušās maiznīcas reģistrācijas numuram. Maizes apakšpusē atrodas AĢIN simbols vai logotips.”

Grozītais teksts:

“Produkts ar aizsargātu ģeogrāfiskās izcelsmes norādi (AĢIN) Pan de Cruz de Ciudad Real ir definēts kā blīvs un biezs maizes klaips, kas gatavots no kviešu miltiem. Lielajam apaļajam klaipam ir ciets, balts mīkstums un gluda garoza. Garozas augšpusē tiek veikti divi dziļi perpendikulāri iegriezumi krusta formā, no kā radies maizes nosaukums. Maizes apakšpusē atrodas AĢIN simbols vai logotips.”

3.7. Īpaši noteikumi marķēšanai

Iepriekšējais teksts:

“Lai maizes klaipus, kam piešķirta šī ģeogrāfiskās izcelsmes norāde, pareizi identificētu, tos iezīmē un marķē turpmāk norādītajā veidā. Maizes virsma tiek iezīmēta ar diviem dziļiem perpendikulāriem iegriezumiem krusta formā. Kods, kas atbilst maizi cepušās maiznīcas reģistrācijas numuram, tiek iekļauts vienā no krusta izveidotajām ceturtdaļām, un pārtikai izmantojamā etiķete tiek iekļauta otrā ceturtdaļā, tostarp AĢIN Pan de Cruz de Ciudad Real logotips, Eiropas AĢIN logotips, maizei atbilstošais individuālais kontrolnumurs un sertifikācijas struktūras identitāte. Maizes apakšā atrodas AĢIN simbols vai logotips, ko veido mazi caurumi garozā.”

Grozītais teksts:

“Lai maizes klaipus, kam piešķirta šī ģeogrāfiskās izcelsmes norāde, pareizi identificētu, tos iezīmē un marķē turpmāk norādītajā veidā. Maizes virsma tiek iezīmēta ar diviem dziļiem perpendikulāriem iegriezumiem krusta formā. Maizes apakšā atrodas AĢIN simbols vai logotips, ko veido mazi caurumi garozā.”

Pielāgojot vienoto dokumentu Komisijas Īstenošanas regulas (ES) Nr. 668/2014 I pielikumam, kurā nav 5.1., 5.2. un 5.3. punkta, formulējums ir saīsināts. Ir saglabāti tie paši ģeogrāfiskā apgabala, specifikas un cēloniskās saiknes apraksti.

Iepriekšējais teksts:

“5.1. Ģeogrāfiskā apgabala specifika Ģeogrāfiskā apgabala klimats temperatūras un mitruma ziņā parasti ļauj maizei uzrūgt istabas temperatūrā. Šajos apstākļos uzrūgšanas telpā temperatūra ir no 26 līdz 30 °C un relatīvais mitrums ir no 40 līdz 45 %. Nerūpnieciskā Pan de Cruz de Ciudad Real gatavošanas metode ir labi pazīstama. Tās galvenās pazīmes ir šādas. Formu un iegriezumus veido ar rokām, maizes augšdaļā izveidojot krustu, apakšdaļu iezīmējot ar maziem caurumiņiem un atstājot uz 10 līdz 15 minūtēm, pirms maize tiek ievietota krāsnī ar iegriezto krustu uz leju. 5.2. Produkta specifika Maize tiek veidota blīva un bieza klaipa formā ar gludu, līdzenu, biezu garozu un stingru, baltu mīkstumu, kam ir spēcīgs graudaugu aromāts un patīkama, viegli saldena garša. 5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN) Maizes gatavošanas metode ir izstrādāta gadsimtiem ilgas tradicionālās cepšanas gaitā. Galvenā iezīme īpašajam veidam, kādā maize tiek gatavota, kas lielākoties ir nerūpnieciska, ietver krusta formas iegriešanu un maizes ievietošanu krāsnī, kas nepieļauj garozas ieplaisāšanu cepšanas laikā. Līdzīgi arī veids, kādā maize uzrūgst, ir pielāgots reģiona mitruma un temperatūras apstākļiem, veidojot plānu garozu. Šī gatavošanas metode radījusi atšķirīgu maizi ar 5. punkta 2. apakšpunktā minētajām pazīmēm.”

Grozītais teksts:

“Ģeogrāfiskā apgabala klimats temperatūras un mitruma ziņā parasti ļauj maizei uzrūgt istabas temperatūrā. Šajos apstākļos uzrūgšanas telpā temperatūra ir no 26 līdz 30 °C un relatīvais mitrums no 40 līdz 45 %. Īpašās iezīmes nerūpnieciskajai metodei, kādā tiek gatavota slavenā Pan de Cruz de Ciudad Real, ir šādas. Formu un iegriezumus veido ar rokām, maizes augšdaļā izveidojot krustu, apakšdaļu iezīmējot ar maziem caurumiņiem un atstājot uz 10 līdz 15 minūtēm, pirms maize tiek ievietota krāsnī ar iegriezto krustu uz leju. Galvenā iezīme īpašajam veidam, kādā maize tiek gatavota, kas lielākoties ir balstīta amatniecībā, ietver krusta formas iegriešanu un maizes ievietošanu krāsnī, kas nepieļauj garozas ieplaisāšanu cepšanas laikā un kā iznākums ir blīvs un biezs klaips ar gludu, līdzenu, biezu garozu un stingru, baltu mīkstumu, kam ir spēcīgs graudaugu aromāts un patīkama, viegli saldena garša.”

6. Produkta atjaunināta specifikācija (tikai ACVN un AĢIN)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

VIENOTS DOKUMENTS

PAN DE CRUZ DE CIUDAD REAL

ES Nr.: PGI-ES-2210 – 13.1.2017.

ACVN ( ) AĢIN ( X )

1. Nosaukums

Pan de Cruz de Ciudad Real

2. Dalībvalsts vai trešā valsts

Spānija

3. Lauksaimniecības produkta vai pārtikas produkta apraksts

3.1. Produkta veids

2.3. grupa. Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

3.2. Apraksts par produktu, uz kuru attiecas 1. punktā minētais nosaukums

Produkts ar aizsargātu ģeogrāfiskās izcelsmes norādi (AĢIN) Pan de Cruz de Ciudad Real ir kompakts un blīvs maizes klaips, kas gatavots no kviešu miltiem. Lielajam apaļajam klaipam ir stingrs, balts mīkstums un gluda garoza. Garozas augšpusē ir veikti divi dziļi perpendikulāri iegriezumi krusta formā, no kuriem radies maizes nosaukums. Maizes apakšpusē atrodas AĢIN simbols vai logotips.

Maizei ir šādas īpašās iezīmes.

To iegūst no stingras mīklas, kas gatavota no kviešu miltiem un kam ir šādas vērtības: W ir no 140 līdz 200 un P/L ir no 0,5 līdz 1,0.

Tā ir apaļa un plakana, ar garozu.

Tai ir no viena līdz diviem milimetriem bieza garoza, kas ir gluda un kraukšķīga, zeltainā līdz viegli brūnā krāsā un ar grauzdētu graudaugu garšu.

Maizes mīkstums ir balts, un tā struktūra ir gluda, poraina un viendabīga. Tajā nav alveolu, un tā izskatās pēc kokvilnas.

Maizei ir šādas organoleptiskās īpašības: mīkstumam ir spēcīgs graudaugu aromāts un patīkama un viegli saldena garša. Garoza ir gluda un kraukšķīga, tā garšo pēc grauzdētiem graudaugiem. Uzglabājot parastos apstākļos, Pan de Cruz de Ciudad Real ir piemērota patēriņam sešas līdz septiņas dienas.

Tajā neveidosies pelējums, anormālas nogulsnes vai jebkādi citi svešķermeņi.

Mīkstuma maksimālais mitrums ir 30 %, un klaipu skābums ir no pH 5 līdz 7.

Maize tiek veidota lielu klaipu (750–850 g), mazu klaipu (550–650 g), vienas mārciņas klaipu (310–410 g) un mazmaizīšu (115–135 g) formā.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

Kviešu miltiem ir šādas vērtības: W ir no 140 līdz 200 un P/L ir no 0,5 līdz 1,0.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Maize ar aizsargātu ģeogrāfiskās izcelsmes norādi Pan de Cruz de Ciudad Real ir gatavota tikai no kviešu miltiem, ūdens, sāls, dabīgā rauga un atļautajiem garšas uzlabotājiem un piedevām. Miltiem jāatbilst šādām vērtībām: W ir no 140 līdz 200 un P/L ir no 0,5 līdz 1,0.

Vidējā konversijas likme ir 110–125 kg maizes no katriem 100 kg miltu, atkarībā no klaipu svara.

Maize ar aizsargātu ģeogrāfiskās izcelsmes norādi Pan de Cruz de Ciudad Real tiek gatavota atbilstoši turpmāk norādītajiem posmiem.

1. Maisīšana

To veic ar mīklas maisītāju tik ilgi, cik nepieciešams, lai iegūtu viendabīgu mīklu, 20 līdz 30 minūtes, atkarībā no izmantotās iekārtas. Mīklu nedrīkst izņemt no iekārtas temperatūrā virs 24–25 °C.

2. Rafinēšana vai mīcīšana

Mīklu ievieto mīcīšanas iekārtā, vēlams iekārtā ar lāpstiņām, un tā tiek izlaista caur iekārtu vairākas reizes, līdz tiek iegūta gluda, elastīga mīkla.

3. Svēršana

Tā kā maize netiek gatavota rūpnieciski, to sver, izmantojot tilpuma mērīšanas ierīci, elektroniskos svarus vai dalītāju. Mīklas svars gramos, kas vajadzīgs atšķirīgiem klaipiem, ir šāds: lielajam klaipam – no 900 līdz 1 000 g; mazajam klaipam – no 660 līdz 760 g; vienas mārciņas klaipam – no 370 līdz 470 g un mazmaizītēm – no 150 līdz 180 g.

4. Formas veidošana

Katrs mīklas gabals tiek ar rokām izveidots apaļa konusa formā, kurā nedrīkst būt svešķermeņu. Tad tas tiek saplacināts aplī un izstiepts. Mērķis ir padarīt apli lielāku, padarot plānākas malas un atstājot biezāku centru.

5. Rūgšana

Kad maizei ir izveidota forma, tā tiek novietota uz plaukta, kas pārklāts ar lina vai līdzīgu audumu, istabas temperatūrā, kur tā sāk rūgt un izveidojas plāna garoziņa. Pareizā rūgšanas telpas temperatūra ir no 26 līdz 30 °C, un pareizais relatīvais gaisa mitrums rūgšanas telpā ir no 40 līdz 45 %. Rūgšanas laiks variē no vienas stundas un 20 minūtēm un divām stundām un 20 minūtēm, atkarībā no istabas temperatūras.

6. Iegriezumi

Arī iegriezumus veido ar rokām. Kad maize ir uzrūgusi, klaipa augšdaļā tiek veikti divi perpendikulāri iegriezumi krusta formā. Klaipa otrā puse jeb apakšpuse tiek iezīmēta ar AĢIN Pan de Cruz de Ciudad Real logotipu. Lielajiem un mazajiem klaipiem logotipa diametrs ir 6 cm, savukārt vienas mārciņas klaipam un mazmaizītēm tā diametrs ir 4 cm. Maize tad tiek atstāta uz 10 līdz 15 minūtēm, lai, veidojoties garozai, ļautu iegriezumam ieņemt formu.

7. Ievietošana krāsnī

Maize tiek novietota uz maizes lāpstas ar augšpusi uz leju, un manuāli tiek ievietota krāsnī.

8. Gatavošana vai cepšana

Maize tiek cepta krāsnīs, kas ir aprīkotas ar karstumizturīgām grīdām un sienām. Kopējais gatavošanas laiks ir no 30 līdz 50 minūtēm. Krāsns temperatūrai jābūt 250 °C pirmās 15 minūtes, un tā jāsamazina līdz 200 °C atlikušās 15 līdz 35 minūtes.

9. Izņemšana no krāsns

Maize tiek izņemta no krāsns, izmantojot maizes lāpstu, un novietota uz ratiņiem ar koka plauktiem, lai tā vēdinātos un atdzistu. Kad klaipi atdzesēti, tie ir gatavi sadalei.

Maksimālais atļautais mitrums ir 30 %, un klaipu skābums ir no pH 5 līdz 7.

3.5. Ar reģistrēto nosaukumu apzīmētā produkta griešanas, rīvēšanas, saiņošanas u. c. īpašie noteikumi

—

3.6. Ar reģistrēto nosaukumu apzīmētā produkta marķēšanas īpašie noteikumi

Lai maizes klaipus, kam piešķirta šī ģeogrāfiskās izcelsmes norāde, pareizi identificētu, tos iezīmē un marķē turpmāk norādītajā veidā.

Maizes virsma tiek iezīmēta ar diviem dziļiem perpendikulāriem iegriezumiem krusta formā.

Maizes apakšā atrodas AĢIN simbols vai logotips, ko veido mazi caurumi garozā.

4. Ģeogrāfiskā apgabala īsa definīcija

Apgabals, kurā tiek gatavota maize ar aizsargātu ģeogrāfiskās izcelsmes norādi Pan de Cruz de Ciudad Real, aptver visas Ciudad Real provinces municipalitātes.

5. Saikne ar ģeogrāfisko apgabalu

Ģeogrāfiskā apgabala klimats temperatūras un mitruma ziņā parasti ļauj maizei uzrūgt istabas temperatūrā. Šajos apstākļos uzrūgšanas telpā temperatūra ir no 26 līdz 30 °C un relatīvais mitrums ir no 40 līdz 45 %.

Īpašās iezīmes nerūpnieciskajai metodei, kādā tiek gatavota Pan de Cruz de Ciudad Real, ir šādas.

Formu un iegriezumus veido ar rokām, maizes augšdaļā izveidojot krustu, apakšdaļu iezīmējot ar maziem caurumiņiem un atstājot uz 10 līdz 15 minūtēm, pirms maize tiek ievietota krāsnī ar iegriezto krustu uz leju.

Galvenā iezīme īpašajam veidam, kādā maize tiek gatavota, kas lielākoties ir balstīta amatniecībā, ietver krusta formas iegriešanu un maizes ievietošanu krāsnī, kas nepieļauj garozas ieplaisāšanu cepšanas laikā un kā iznākums ir blīvs un biezs klaips ar gludu, līdzenu, biezu garozu un stingru, baltu mīkstumu, kam ir spēcīgs graudaugu aromāts un patīkama, viegli saldena garša.

Atsauce uz specifikācijas publikāciju

(šīs regulas 6. panta 1. punkta otrā daļa)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) OV L 179, 19.6.2014., 17. lpp.

(2) OV L 343, 14.12.2012., 1. lpp.